Source: http://tampere.cloudnc.fi/fi-FI/Toimielimet/Vanhusneuvosto/Kokous_1322019/Kaatumis_ja_osteoporoosiklinikan_toimint(73020)
Timestamp: 2019-02-18 14:49:06+00:00
Document Index: 19638895

Matched Legal Cases: ['§ 7', '§ 2', '§ 3', '§ 4', '§ 5', '§ 6', '§ 8', '§ 9', '§ 10', '§ 11', '§ 12', '§ 14']

Kaatumis- ja osteoporoosiklinikan toimintaedellytysten parantaminen | Tampere esityslistat ja pöytäkirjat
Kokous 13.2.2019
Kaatumis- ja osteoporoosiklinikan toimintaedellytysten parantaminen
Vanhusneuvosto, kokous 13.2.2019
§ 7 Kaatumis- ja osteoporoosiklinikan toimintaedellytysten parantaminen
TRE:1043/06.02.01/2019
Kirsi Nurmio, etunimi.sukunimi@tampere.fi
Arja Ojala, arja.ojala@gmail.com
Yhteiskunnalle tulee paljon kustannuksia ikääntyneiden kaatumisista ja niistä tulleista vammoista. Yli 65-vuotiaita tamperelaisia on n. 43 000 ja tilastojen mukaan heistä kolmannes kaatuu vuosittain. Lonkkamurtuman saa koko vuoden aikana 0,7 prosenttia tamperelaisista eli n. 300 asukasta. Keskimääräinen kustannus lonkkamurtuman hoidosta ensimmäisen vuoden aikana on 30 900 euroa - ja mikäli lonkkamurtumapotilas ei pääse kotiutumaan sairaalajakson jälkeen, kustannukset kasvavat tästä vielä huomattavasti.
Kaatumis- ja osteoporoosivastaanotto Kaaos ennaltaehkäisee ikääntyvien kaatumisia, luukatoa ja niistä aiheutuvia luunmurtumia ja muita vammoja. Vastaanotolla kartoitetaan asiakkaan tilanne kokonaisvaltaisesti. Asiakas tulee vastaanotolle lääkärin, terveydenhoitajan, fysioterapeutin tai muun terveydenhuoltohenkilöstön lähettämänä. Asiakas voi hakeutua vastaanotolle myös itse. Vastaanottoa pidetään keskiviikkoisin. Vastaanottokäynti on maksuton.
UKK-instituutin tekemän tutkimuksen mukaan[1] Kaaos-klinikan toiminnalla voitiin vähentää kaatumisia ja sen seurauksena syntyneitä vammoja lähes 30 %.
Kaaos-klinikan toiminta on siis selvästi erittäin taloudellisesti tehokasta ja on jo pelkästään taloudellisista (puhumattakaan inhimillisistä) syistä järkevää turvata klinikan toimintaedellytykset. Tämä edellyttää avoimia vastaanottopäiviä enemmän kuin yhden viikossa, mieluiten jokaisena arkipäivänä.
[1] http://www.ukkinstituutti.fi/tutkimus/tutkimushakemisto/20/ikaihmisten_kaatumistapaturmien_ehkaisy_kaatumis-_ja_osteoporoosiklinikka_(kaaos)
Vanhusneuvosto esittää, että Tampereen kaupunki turvaa Kaatumis- ja osteoporoosiklinikan toimintaedellytykset siten, että klinikka on auki ilman lähetettä tuleville asiakkaille arkipäivisin.
Ella Suojalehto, Eeva Torppa-Saarinen, Anniina Tirronen, Johanna Loukaskorpi
§ 2 Pöytäkirjan tarkistus
§ 3 Puhe- ja läsnäolo-oikeuksien myöntäminen
§ 4 Hyvinvointiohjelman käsittely
§ 5 SETA:n sateenkaarisertifiointi
§ 6 Niemenrannan raitiotiehankkeen katu - ja rakennussuunnitelmat
§ 8 Harkinnanvaraisten kuljetuspalveluiden ajankohtainen tilanne - selvityspyyntö
§ 9 Läsnäolo- ja puheoikeuden myöntäminen Tampereen vanhusneuvoston edustajalle lautakuntien ja johtokuntien kokouksiin tapauskohtaisesti ikäihmisille merkittäviä asioita käsitellessä
§ 10 Vanhusneuvoston vuosikertomus ja selvitys taloudesta 2018
§ 11 Vanhusneuvoston laatujaoston toiminta v. 2018
§ 12 Vanhusneuvostolle tulleet asiat ja vanhusneuvoston jäsenten vastuualueet
§ 14 Muut esille tulevat asiat